Góðu foreldur,
Mikudagin 26. oktobur kl. 09.00-12.30 skipar SSP, Fólkaheilsuráðið, Nema og Føroya Tele fyri einum tiltaki kallað Tryggari Internet Dagur fyri fólkaskúlanæmingar í hádeild, ið er eitt altjóða fyribyrgjandi tiltak at seta sjóneykuna á týdningin av, at ung í Føroyum ansa eftir sær sjálvum og øðrum á netinum. Nógvir skúlar kring landið verða umboðaðir á degnum, og hetta eru vit sera fegin um.
Á degnum fáa tey ungu bæði vitjan av Fólkaheilsuráðnum, Føroya Politi, Barnabata og Tóru Petersen, Trivnaðarráðgeva. Eisini fáa tey Inga Poulsen og Fríða Sigmundarson at spæla live-tónleik fyri sær.
Samtykki frá tykkum:
Í hesum sambandi fara vit eisini at hava ein myndamann at taka film á degnum, og vit hava sostatt tørv á tykkara samtykki til, at tykkara barn/børn kunnu vera við á upptøkunum. Um tit ikki ynskja, at tykkara barn/børn skulu vera við í filminum, verða tit vinaliga biðin um at boða viðkomandi lærara frá, og so skulu vit syrgja fyri, at tað/tey ikki verða filmaði. Upptøkurnar skulu brúkast til ein stuttan átaksfilm til komandi Tryggari Internet Dagar.
Um tit annars hava spurningar ella viðmerkingar um hetta tiltakið, eru tit vælkomin at skriva ella ringja til Súsonnu í Króki, SSP-ráðgeva, á sik@ssp.fo ella +298 22 26 93.

